Отворен е повикот за аплицирање за **Наградите за европско културно наследство - Europa Nostra Awards 2026** сокраен рок за пријавување: **9 септември 2025 година (23:59 CET)**

Наградите за европско културно наследство - **Europa Nostra Awards** ја слават извонредноста во областа на културното наследство низ цела Европа, опфаќајќи широк спектар на категории и типови на проекти – од материјално до нематеријално наследство.

Право на учество имаат поединци, експертски тимови и организации кои имаат реализирано проекти во следниве области:

* Конзервација и функционална пренамена;
* Истражување;
* Образование, обука и вештини;
* Вклучување на граѓаните и подигнување на свеста;
* Првенци на културното наследство.

**Зошто да аплицирате?**

Освојувањето на Европска награда за културно наследство носи:

* **Видливост**: Признание низ Европа и пошироко, зголемено медиумско внимание, нова публика и потенцијални партнери и извори на финансирање;
* **Финансиски награди**: Можност да добиете Grand Prix (€10,000) и/или Награда од публиката (€10,000);
* **Вмрежување**: Станете дел од паневропска мрежа на професионалци, експерти и ентузијасти од областа на наследството и споделете ја вашата приказна низ Европа.

**Како да аплицирате**

* Сите апликации мора да се поднесат преку онлајн апликацискиот систем.
* За да ја подготвите вашата апликација, ве молиме прочитајте го документот  [Повик за апликации](https://www.europeanheritageawards.eu/wp-content/uploads/2025/05/HA2026_CallforEntries.pdf%22%20%5Ct%20%22_blank), кој ги содржи критериумите за избор и начинот на селекција.
Исто така, препорачуваме да ја прегледате секцијата [Најчесто поставувани прашања](https://www.europeanheritageawards.eu/faq/) (FAQ). Ако не го најдете одговорот во оваа секција, можете да се обратите на: cs@europanostra.org
* Се прифаќаат само апликации поднесени на англиски јазик преку специјализираната платформа: [european-heritage.awardsplatform.com](https://european-heritage.awardsplatform.com).
* **Повеќе информации за повикот како и сите потребни линкови поврзани со процесот на аплицирање можете да ги најдете** [тука](https://www.europeanheritageawards.eu/apply/)

**Вебинар: Како да аплицирате**

Доколку не сте сигурни како да ја подготвите вашата апликација за наградите, приклучете се на информативната онлајн сесија која ќе се одржи во:

* Понеделник, 30 јуни 2025 | 16:00–17:00 CEST → [Регистрирај се преку овој [линк](https://www.europeanheritageawards.eu/apply/)]

Вебинарот е бесплатен, но регистрацијата е задолжителна.

Повеќе информации за добитниците на Наградите за европско културно наследство - Europa Nostra Awards 2025 како и за можноста да гласате за Награда од публиката за 2025 година, може да најдете [тука](https://www.europanostra.org/european-commission-and-europa-nostra-announce-the-winners-of-europe-top-heritage-awards-2025/)